CELEX: 32016R1845
Language: hr
Date: 2016-10-18 00:00:00
Title: Provedbena uredba Komisije (EU) 2016/1845 оd 18. listopada 2016. o utvrđivanju koeficijenta dodjele koji se primjenjuje na zahtjeve za potporu za smanjenje proizvodnje mlijeka u skladu s Delegiranom uredbom (EU) 2016/1612

19.10.2016   
            
            
               HR
            
            
               Službeni list Europske unije
            
            
               L 282/42
            
         PROVEDBENA UREDBA KOMISIJE (EU) 2016/1845
   оd 18. listopada 2016.
   o utvrđivanju koeficijenta dodjele koji se primjenjuje na zahtjeve za potporu za smanjenje proizvodnje mlijeka u skladu s Delegiranom uredbom (EU) 2016/1612
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Delegiranu uredbu Komisije (EU) 2016/1612 od 8. rujna 2016. o pružanju potpore za smanjenje proizvodnje mlijeka (2), a posebno njezin članak 4. stavak 2.,
   budući da:
   
               (1)
            
            
               Delegiranom uredbom (EU) 2016/1612 predviđa se potpora proizvođačima mlijeka koji se obvežu na smanjenje svojih isporuka kravljeg mlijeka na razdoblje od tri mjeseca. Ta se potpora isplaćuje na temelju zahtjeva za potporu. Ako ukupna količina obuhvaćena prijavljenim prihvatljivim i vjerodostojnim zahtjevima za potporu premašuje najveću ukupnu količinu iz članka 1. stavka 1. te uredbe, države članice dužne su primijeniti koeficijent dodjele na količinu obuhvaćenu svakim od zahtjeva za potporu.
            
         
               (2)
            
            
               Količine obuhvaćene zahtjevima za potporu podnesenima za razdoblje: studeni 2016., prosinac 2016. i siječanj 2017. premašile su najveću ukupnu količinu. Stoga je potrebno utvrditi koeficijent dodjele.
            
         
               (3)
            
            
               Radi brze provedbe Delegirane uredbe (EU) 2016/1612 ova bi uredba trebala stupiti na snagu dan nakon objave,
            
         DONIJELA JE OVU UREDBU:
   Članak 1.
   Koeficijent dodjele koji se primjenjuje na količine obuhvaćene zahtjevima za potporu za smanjenje isporuke kravljeg mlijeka u studenome 2016., prosincu 2016. i siječnju 2017. u skladu s Delegiranom uredbom (EU) 2016/1612 iznosi 0,12462762.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. listopada 2016.
      
         
            Za Komisiju,
         
         
            u ime predsjednika,
         
         Jerzy PLEWA
         
            Glavni direktor za poljoprivredu i ruralni razvoj
         
      
   
   
      (1)  SL L 347, 20.12.2013., str. 671.
   
   
      (2)  SL L 242, 9.9.2016., str. 4.